CELEX: 32021R1699
Language: sk
Date: 2021-09-22 00:00:00
Title: Vykonávacie nariadenie Komisie (EÚ) 2021/1699 z 22. septembra 2021, ktorým sa mení príloha VIII k nariadeniu (EÚ) č. 142/2011, pokiaľ ide o vzor zdravotného osvedčenia na presuny zásielok vedľajších živočíšnych produktov z reštrikčných zón zriadených na prevenciu a kontrolu určitých chorôb zo zoznamu (Text s významom pre EHP)

23.9.2021   
               
               
                  SK
               
               
                  Úradný vestník Európskej únie
               
               
                  L 336/42
               
            
         VYKONÁVACIE NARIADENIE KOMISIE (EÚ) 2021/1699
         z 22. septembra 2021,
         ktorým sa mení príloha VIII k nariadeniu (EÚ) č. 142/2011, pokiaľ ide o vzor zdravotného osvedčenia na presuny zásielok vedľajších živočíšnych produktov z reštrikčných zón zriadených na prevenciu a kontrolu určitých chorôb zo zoznamu
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (1), a najmä na jeho článok 146 ods. 2,
         so zreteľom na nariadenie Európskeho parlamentu a Rady (ES) č. 1069/2009 z 21. októbra 2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu a ktorým sa zrušuje nariadenie (ES) č. 1774/2002 (2), a najmä na jeho článok 21 ods. 5 písm. b),
         keďže:
         
                     (1)
                  
                  
                     Nariadením Komisie (EÚ) č. 142/2011 (3) sa stanovujú vykonávacie opatrenia týkajúce sa zdravotných a veterinárnych predpisov, pokiaľ ide o vedľajšie živočíšne produkty a odvodené produkty, stanovených v nariadení (ES) č. 1069/2009, a to vrátane vzorov zdravotných osvedčení a podmienok upravujúcich spôsob, akým musia zásielky takýchto produktov sprevádzať.
                  
               
                     (2)
                  
                  
                     V článku 6 nariadenia (ES) č. 1069/2009 sa stanovujú všeobecné veterinárne obmedzenia týkajúce sa odosielania vedľajších živočíšnych produktov a odvodených produktov z vnímavých druhov z chovov, prevádzkarní, závodov alebo zón, ktoré podliehajú obmedzeniam v zmysle veterinárnych právnych predpisov Únie alebo z dôvodu výskytu vážnej prenosnej choroby uvedenej v prílohe I k smernici 92/119/EHS (4). Uvedená smernica bola zrušená a nahradená nariadením (EÚ) 2016/429 s účinnosťou od 21. apríla 2021. Nariadením (EÚ) 2016/429 sa okrem iného zavádza nový súbor pravidiel prevencie a kontroly určitých chorôb.
                  
               
                     (3)
                  
                  
                     Delegovaným nariadením Komisie (EÚ) 2020/687 (5) sa stanovujú pravidlá prevencie a kontroly určitých chorôb zo zoznamu. V článku 22 ods. 5 uvedeného delegovaného nariadenia sa stanovuje, že vedľajšie živočíšne produkty, ktoré pochádzajú z reštrikčnej zóny a premiestňujú sa mimo tejto zóny stanovenej v prípade potvrdenia ohniska choroby kategórie A s cieľom zabrániť akémukoľvek ďalšiemu šíreniu choroby, musí sprevádzať zdravotné osvedčenie vydané úradným veterinárnym lekárom, v ktorom sa uvádza, že je povolené ich premiestniť z reštrikčnej zóny za podmienok stanovených príslušným orgánom v súlade s časťou II kapitolou II uvedeného delegovaného nariadenia.
                  
               
                     (4)
                  
                  
                     V nariadení (EÚ) č. 142/2011 sa stanovujú pravidlá uvádzania vedľajších živočíšnych produktov na trh. V článku 17 nariadenia (EÚ) č. 142/2011 sa stanovuje, že zásielky vedľajších živočíšnych produktov musia počas prepravy sprevádzať obchodné doklady alebo zdravotné osvedčenia stanovené v kapitole III prílohy VIII k uvedenému nariadeniu. Právne predpisy týkajúce sa vedľajších živočíšnych produktov predstavujú komplexný súbor predpisov, najmä predpisov, ktoré sa týkajú kategorizácie, zberu, prepravy a spracovania vedľajších živočíšnych produktov. Preto by sa do kapitoly III prílohy VIII k nariadeniu (EÚ) č. 142/2011 mal doplniť nový vzor osvedčenia uvedený v článku 22 ods. 5 delegovaného nariadenia (EÚ) 2020/687.
                  
               
                     (5)
                  
                  
                     Príloha VIII k nariadeniu (EÚ) č. 142/2011 by sa mala zodpovedajúcim spôsobom zmeniť.
                  
               
                     (6)
                  
                  
                     Malo by sa zaviesť primerané prechodné obdobie s cieľom umožniť členským štátom a zainteresovaným stranám, aby sa prispôsobili novým predpisom týkajúcim sa presunov vedľajších živočíšnych produktov z reštrikčných zón stanovených v súlade s delegovaným nariadením (EÚ) 2020/687.
                  
               
                     (7)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha VIII k nariadeniu (EÚ) č. 142/2011 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 17. októbra 2021.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. septembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 84, 31.3.2016, s. 1.
         
            (2)  Ú. v. EÚ L 300, 14.11.2009, s. 1.
         
            (3)  Nariadenie Komisie (EÚ) č. 142/2011 z 25. februára 2011, ktorým sa vykonáva nariadenie Európskeho parlamentu a Rady (ES) č. 1069/2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu, a ktorým sa vykonáva smernica Rady 97/78/ES, pokiaľ ide o určité vzorky a predmety vyňaté spod povinnosti veterinárnych kontrol na hraniciach podľa danej smernice (Ú. v. EÚ L 54, 26.2.2011, s. 1).
         
            (4)  Smernica Rady 92/119/EHS zo 17. decembra 1992, ktorou sa zavádzajú všeobecné opatrenia Spoločenstva na kontrolu určitých chorôb zvierat a osobitné opatrenia týkajúce sa vezikulárnej choroby ošípaných (Ú. v. ES L 62, 15.3.1993, s. 69).
         
            (5)  Delegované nariadenie Komisie (EÚ) 2020/687 zo 17. decembra 2019, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá prevencie a kontroly určitých chorôb zo zoznamu (Ú. v. EÚ L 174, 3.6.2020, s. 64).
      
      
         
            PRÍLOHA
            V kapitole III prílohy VIII k nariadeniu (EÚ) č. 142/2011 sa dopĺňa tento bod 7:
            
                        „7.
                     
                     
                        Vzor zdravotného osvedčenia
                     
                  
               Vzor zdravotného osvedčenia na presun vedľajších živočíšnych produktov z reštrikčných zón zriadených na účely prevencie a kontroly určitých chorôb zo zoznamu
            
            
               
            
               Vedľajšie živočíšne produkty z reštrikčných zón zriadených na účely prevencie a kontroly určitých chorôb zo zoznamu
            
            
                         
                     
                     
                        
                                    II.
                                 
                                 
                                    Zdravotné informácie
                                 
                              
                     
                        
                                    II.a.
                                 
                                 
                                    Referenčné číslo certifikátu
                                 
                              
                     
                        
                                    II.b.
                                 
                                 
                                    Miestne referenčné číslo
                                 
                              
                  
                        
                           Časť II: Certifikácia
                        
                     
                     
                        Ja, podpísaný úradný veterinárny lekár, týmto potvrdzujem, že:
                        
                                    (1) buď
                                 
                                 
                                    
                                                [II.1
                                             
                                             
                                                Vedľajšie živočíšne produkty opísané v časti I boli získané z držaných zvierat:
                                             
                                          
                                                (1) buď
                                             
                                             
                                                [usmrtených na účely prevencie a kontroly:
                                                
                                                            (1) buď
                                                         
                                                         
                                                            [… (uveďte názov príslušnej choroby kategórie A) podľa pokynov príslušného orgánu v súlade s nariadením (EÚ) 2020/687 a sú určené na spracovanie
                                                            
                                                                        (1) buď
                                                                     
                                                                     
                                                                        [metódou 1 až 5.]]]
                                                                     
                                                                  
                                                                        (1) alebo
                                                                     
                                                                     
                                                                        [spaľovaním.]]]
                                                                     
                                                                  
                                                                        (1) alebo
                                                                     
                                                                     
                                                                        [spoluspaľovaním.]]]
                                                                     
                                                                  
                                                      
                                                            (1) alebo
                                                         
                                                         
                                                            [… (uveďte názov príslušnej objavujúcej sa choroby) podľa pokynov príslušného orgánu v súlade s núdzovými opatreniami prijatými Komisiou v zmysle článku 259 nariadenia (EÚ) 2016/429 a sú určené na spracovanie
                                                            
                                                                        (1) buď
                                                                     
                                                                     
                                                                        [metódou 1 až 5.]]]
                                                                     
                                                                  
                                                                        (1) alebo
                                                                     
                                                                     
                                                                        [spaľovaním.]]]
                                                                     
                                                                  
                                                                        (1) alebo
                                                                     
                                                                     
                                                                        [spoluspaľovaním.]]]
                                                                     
                                                                  
                                                      
                                          
                                                (1) alebo
                                             
                                             
                                                [ktoré nie sú určené na usmrtenie príslušným orgánom na účely prevencie a kontroly chorôb kategórie A alebo objavujúcich sa chorôb a sú držané v prevádzkarňach nachádzajúcich sa v reštrikčných zónach zriadených na účely prevencie a kontroly chorôb zvierat v súlade s
                                                
                                                            (1) buď
                                                         
                                                         
                                                            [delegovaným nariadením (EÚ) 2020/687,]
                                                         
                                                      
                                                            (1) alebo
                                                         
                                                         
                                                            [dočasnými osobitnými opatreniami na kontrolu chorôb uvedenými v článku 71 nariadenia (EÚ) 2016/429,]
                                                         
                                                      
                                                            (1) alebo
                                                         
                                                         
                                                            [núdzovými opatreniami prijatými Komisiou v súlade s článkom 259 nariadenia (EÚ) 2016/429]
                                                         
                                                      a vedľajšie živočíšne produkty sa presúvajú z uvedenej reštrikčnej zóny v súlade s podmienkami stanovenými v … (2), na účely
                                                
                                                            (1) buď
                                                         
                                                         
                                                            [spracovania metódami 1 – 5, ako sa stanovuje v kapitole II prílohy IV a v prípade silážovania vedľajších produktov získaných z vodných živočíchov, ako sa stanovuje v kapitole IV oddiele 2 bode K prílohy IV k nariadeniu (EÚ) č. 142/2011.]]]
                                                         
                                                      
                                                            (1) alebo
                                                         
                                                         
                                                            [spracovania alebo ošetrenia metódami uvedenými v prílohe X, prílohe XI alebo prílohe XIII k nariadeniu (EÚ) č. 142/2011.]]]
                                                         
                                                      
                                                            (1) alebo
                                                         
                                                         
                                                            [výroby spracovaného krmiva pre spoločenské zvieratá okrem surového krmiva pre spoločenské zvieratá v zmysle prílohy XIII k nariadeniu (EÚ) č. 142/2011.]]]
                                                         
                                                      
                                                            (1) alebo
                                                         
                                                         
                                                            [transformácie na kompost alebo bioplyn v zmysle kapitoly III oddielu 1 prílohy V k nariadeniu (EÚ) č. 142/2011.]]]
                                                         
                                                      
                                          
                              
                                    (1) alebo
                                 
                                 
                                    
                                                [II.1
                                             
                                             
                                                Vedľajšie živočíšne produkty opísané v časti I boli získané z voľne žijúcich zvierat, ktoré boli nájdené mŕtve alebo boli usmrtené na účely prevencie a kontroly … (uveďte názov príslušnej choroby kategórie A) podľa pokynov príslušného orgánu(3) v súlade s článkom 64 ods. 2 písm. c) delegovaného nariadenia (EÚ) 2020/687 a sú určené na spracovanie
                                             
                                          
                                                (1) buď
                                             
                                             
                                                [metódou 1 až 5.]]
                                             
                                          
                                                (1) alebo
                                             
                                             
                                                [spaľovaním.]]
                                             
                                          
                                                (1) alebo
                                             
                                             
                                                [spoluspaľovaním.]]
                                             
                                          
                              Poznámky
                        Časť I:
                        
                                    —
                                 
                                 
                                    Kolónky I.9 a I.11: nehodiace sa prečiarknite/vymažte.
                                 
                              
                                    —
                                 
                                 
                                    Kolónky I.12, I.13 a I.17: číslo schválenia alebo registrácie.
                                 
                              
                                    —
                                 
                                 
                                    Kolónka I.14: vyplňte, ak sa líši od „I.1. Odosielateľ“.
                                 
                              
                                    —
                                 
                                 
                                    Kolónka I.25: na „spracovanie“, „úpravu“ alebo „transformáciu“.
                                 
                              
                                    —
                                 
                                 
                                    Kolónka I.31: Povaha komodity: „Vedľajšie živočíšne produkty v zmysle článku 22 ods. 5 delegovaného nariadenia (EÚ) 2020/687.“ Kategória: „kategória 1“, „kategória 2“ alebo „kategória 3“.
                                 
                              Časť II:
                        
                                    (1)
                                 
                                 
                                    Nehodiace sa prečiarknite/vymažte.
                                 
                              
                                    (2)
                                 
                                 
                                    Vložte číslo príslušného(-ých) článku(-ov), názov a dátum uverejnenia príslušného právneho aktu prijatého Komisiou v Úradnom vestníku Európskej únie, v ktorom(-ých) sa stanovujú tieto podmienky, alebo odkaz na právny akt alebo pokyn schválený a zverejnený príslušným orgánom stanovujúci tieto podmienky.
                                 
                              
                                    (3)
                                 
                                 
                                    Pozri osobitné právne predpisy o prevencii prenosných chorôb.
                                 
                              
                  
                         
                     
                     
                        Úradný veterinárny lekár
                        Meno (veľkými písmenami):
                        Miestna veterinárna jednotka:
                        Dátum:
                        Pečiatka:
                     
                     
                        Kvalifikácia a titul:
                        Číslo MVJ:
                        Podpis:“